Diari Oficial de la Generalitat Valenciana


Sumari del DOGV 9443, del 06-10-2022 (2022/8805)

Informació pública del Servei Territorial d'Indústria, Energia i Mines de València, de la Conselleria d'Economia Sostenible, Sectors Productius, Comerç i Treball de la Generalitat Valenciana, sobre la sol·licitud de modificació de la concessió d'aprofitament d'aigua mineral natural procedent del pou P-6159, per a la inclusió de l'aprofitament de l'aigua mineral natural captada per l'obra amb número de Registre de pous 46/RPZ/6767, al terme municipal de Requena.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/8805


Data del document
:   16-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * Requena

Informació pública del Servei Territorial d'Indústria, Energia i Mines de València, de la Conselleria d'Economia Sostenible, Sectors Productius, Comerç i Treball de la Generalitat Valenciana, sobre la sol·licitud de modificació de la concessió d'aprofitament d'aigua mineral natural procedent del pou P-6159, per a la inclusió de l'aprofitament de l'aigua mineral natural captada per l'obra amb número de Registre de pous 46/RPZ/6767, al terme municipal de Requena. [2022/8805]  
  
La mercantil Agua Mineral San Benedetto, SAU, amb CIF B30488074, ha sol·licitat la modificació de la concessió d'aprofitament d'aigua mineral natural procedent del pou P-6159, concedida mitjançant la Resolució de 24 de gener de 1997, de la Direcció General d'Indústria i Energia, i modificada per la Resolució de 29 d'abril de 2011, de la Direcció General d'Indústria i Innovació, per a la inclusió de l'aprofitament de l'aigua mineral natural captada per l'obra amb número de Registre de Pous 46/RPZ/6767, Fuente Primavera 3 - bis. L'aigua surgent del sondeig 46/RPZ/6767 va ser declarada mineral natural, amb data 29 de març de 2022, per resolució del conseller d'Economia Sostenible, Sectors Productius, Comerç i Treball.  
La inclusió de l'aigua captada per l'obra subterrània amb número del Registre de Pous 46/RPZ/6767, Fuente Primavera 3 - bis, no implica ampliació de cap cabal, el qual es manté en els 835.464 m³/any, autoritzats amb data 29 d'abril de 2011, i se sol·licita únicament que l'aprofitament es puga realitzar indistintament dels sondejos P-6159 Fuente Primavera, P-7059 Fuente Primavera 2 i 46/RPZ/6767 Fuente Primavera 3 - bis, ja que els tres sondejos capten aigua del mateix aqüífer.  
El sondeig 46/RPZ/6767 està situat al terme municipal de Requena, a la parcel·la 22 del polígon 14, coordenades UTM ETRS89, X = 660.738 m, Y = 4.380.058 m i Z = 817 msnm.  
Per a garantir la protecció de l'aqüífer del qual es capten les aigües surgents del pou P-6159, en la resolució de concessió d'aprofitament de l'aigua mineral natural captada per aquest sondeig, es va establir un perímetre de protecció, les coordenades UTM del qual, fus 30, ETRS 89, són les següents:  
  
Vèrtex X (m) Y (m)  
1 659.890,34 4.378.791,53  
2 659.890,35 4.379.791,53  
3 660.890,35 4.380.791,54  
4 662.390,34 4.380.791,54  
5 661.390,34 4.378.791,53  
  
  
  
De conformitat amb el que es disposa en l'article 41.2 del Reglament general per al règim de la mineria (RD 2857/1978, de 25 d'agost, BOE números 295 i 296, d'11 i 12.12.1978), en relació amb l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública la sol·licitud de modificació de la concessió d'aprofitament d'aigua mineral natural procedent del pou P-6159, per a la inclusió de l'aprofitament de l'aigua mineral natural captada per l'obra amb número de Registre de Pous 46/RPZ/6767, a fi que qualsevol persona interessada puga personar-se en l'expedient i formular les seues oposicions per escrit davant el Servei Territorial d'Indústria, Energia i Mines de València, Secció de Mines, carrer de Gregorio Gea, 27, dins del termini de vint dies comptador des de l'endemà de la publicació d'aquest anunci.  
  
València, 16 de setembre de 2022.- El cap del Servei Territorial d'Indústria, Energia i Mines: Roberto Javier Anchel Añó.